**PRIMER: Smernice za donošenje odluka u slučajevima „kada je nešto očigledno“ (Japan)**[[1]](#endnote-1)

Ove smernice osmišljene su da bi pomogle licima koja se bave spoljnotrgovinskim prometom u donošenju ispravnog suda o tome da li će proizvod biti korišćen za civilnu krajnju namenu.

[*Krajnja namena i specifikacija robe*]

(1) Uvoznik, krajnji korisnik ili njihov agent jasno je objasnio krajnju namenu.

(2) Potreba klijenta za datom robom je razumljiva za njegovo poslovanje i tehnološke mogućnosti.

[*Mesto ugradnje*]

(3) Klijent je jasno identifikovao mesto ugradnje ili korišćenja robe.

(4) Nisu dati podaci koji bi ukazali na to da je mesto ugradnje ili korišćenja unutar nekog vojnog objekta ili u njegovoj blizini, ili zabranjeno područje sa ograničenim pristupom, ili da je navedena krajnja namena sumnjiva.

(5) Klijent nije postavio preterane uslove u pogledu mera bezbednosti za prevoz, ugradnju itd.

[*Pripadajući objekti i oprema*]

(6) Klijent je dovoljno objasnio o objektima gde će se roba koristiti, i o sirovinama koje će biti donete u objekte.

(7) Kombinacija robe, objekata u kojima će roba biti korišćena, kao i sirovine koje će se dopremiti u objekte je racionalna, i u potpunosti u međusobnom skladu s obzirom na krajnju namenu robe.

(8) Zahtevi za rezervne delove nisu preterani.

(9) Klijent je zahtevao opremu koja se, u razumnoj meri, može smatrati neophodnom za primenu uz datu robu/ tehnologiju.

[*Pakovanje, otpremne oznake, način otpreme i trasa otpreme robe*]

(10) Zahtevi u pogledu otpremnih oznaka, načina otpreme itd. nisu neuobičajeni.

(11) Trasa otpreme je prihvatljiva za dati proizvod i odredište.

(12) Traženi način pakovanja i otpremna oznaka u skladu su sa načinom otpreme robe ili odredištem.

[*Uslovi plaćanja i garancija*]

(13) Iznos, uslovi ili način plaćanja nisu previše povoljni.

(14) Ugovor sadrži razumne uslove garancije.

[*Zahtevi u pogledu ugradnje i poverljivosti*]

(15) Klijent je podneo razuman zahtev za slanjem supervizora za ugradnju, ispitivanje itd.

(16) Kupac nije postavio preterane zahteve u pogledu čuvanja tajnosti podataka o robi, krajnjem odredištu itd.

[*Subjekti na listama lica na koja se primenjuju ograničenja ili kojima je odbijen zahtev za izdavanje dozvole*]

(17) Prilikom izvoza neke robe bilo kom klijentu koji se nalazi na listi lica na koja se primenjuju ograničenja ili na listi lica kojima je odbijena dozvola, izvoznik mora pažljivo da sprovede proveru krajnje namene.

[*Ostali*]

(18) Da li postoje neke druge sumnje u vezi sa transakcijom? Na primer, klijent nije dao jasan odgovor na uobičajena pitanja postavljena tokom uobičajenog poslovanja.

1. “Overview of Japan’s Export Controls (4th Edition), Appendix 4, Center for Information on Security Export Control (CISTEC), June 2015, <http://www.cistec.or.jp/english/export/index.html>. [↑](#endnote-ref-1)